Diari Oficial de la Generalitat Valenciana


Sumari del DOGV 4063, del 13-08-2001 (2001/7610)

Informació pública del programa d'actuació integrada de la zona sud del nucli urbà del municipi de Canet d'En Berenguer, sector PB1 Poble.
------------------------------------------------------------------------------------------------------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7610


Organisme emissor
:   Ajuntament de Canet d'en Berenguer

Tipus de document
:   Anunci

Informació pública del programa d'actuació integrada de la zona sud del nucli urbà del municipi de Canet d'En Berenguer, sector PB1 Poble. [2001/F7610]
  
Vist el programa d'actuació integrada, l'alternativa tècnica de programa, juntament amb el pla parcial de millora i l'avantprojecte d'urbanització, presentat per la mercantil Entrecanet, SL, CIF B-97065338, avinguda de l'Arquitecte Alfred Simó, número 2, baix, 46895 Port de Sagunt (València), telèfon 59 649 28 39, l'àmbit d'actuació del qual comprén el desenvolupament de la zona sud del nucli urbà del municipi de Canet d'En Berenguer, sector PB1 Poble, proposada en la nova revisió del Pla General d'Ordenació Urbana, aprovat provisionalment pel Ple de data 14 de novembre de 2000, amb una superfície de les hectàrees delimitades en aquests documents, i al qual adjunten:
  
- Pla parcial de millora del sector únic.
  
- Avantprojecte d'urbanització.
  
Resolc:
  
Per a informació pública i aprovació conjunta amb el programa, i tot això a l'empara dels articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (depòsit de còpia de l'alternativa a l'ajuntament i restants tràmits preceptius, amb remissió d'avís a titulars, periòdic i DOGV), que es procedisca, conforme a l'article 48.1.c), en relació amb l'article 46.3 de la llei esmentada, és a dir, se sotmet la proposta de programa i els restants instruments de planejament indicats a informació pública pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana. Aquesta documentació es troba depositada a l'Ajuntament de Canet d'En Berenguer.
  
Qualsevol persona interessada podrà presentar-se a l'ajuntament (Urbanisme) per a examinar l'exemplar depositat en aquest i formular, si fa al cas, al·legacions, alternatives tècniques o proposicions juridicoeconòmiques, dins del termini indicat en el paràgraf anterior (20 dies hàbils a partir de la publicació d'aquest anunci en el DOGV).
  
Així mateix, durant el període de cinc dies, comptats a partir del venciment del termini anterior, es podran presentar les proposicions juridicoeconòmiques a l'alternativa tècnica presentada per a optar a l'adjudicació del programa; si no és que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució, i això en la quantia que es determine. En aquest cas pertocarà la pròrroga de 20 dies addicionals de l'article 46.4 de la Llei Reguladora de l'Activitat Urbanística, cosa que es farà constar en l'expedient, i s'anunciarà al tauler d'anuncis de l'ajuntament, com també es comunicarà a qui, per desconéixer-la, presente pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la Llei Reguladora de l'Activitat Urbanística, s'ha procedit amb anterioritat a aquest anunci a l'enviament de l'avís amb el contingut d'aquest a la totalitat de titulars cadastrals afectats.
  
Es preveu la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de la totalitat de titulars cadastrals, domicili fiscal i superfície (metres quadrats), prèviament, al tauler d'edictes de l'ajuntament, i publicat en el Butlletí Oficial de la Província de València i Gaseta del Camp de Morvedre, als efectes pertinents.
  
Ho mana i firma l'alcalde.